Vita:Galaxis útikalauz stopposoknak

message: Helló!
Elmondom, hogy van ez a nagyon buta dolog.
A könyv kiadatott Galaxis útikalauz stopposoknak nevén (ami jó). Viszont Molnár István fordításában a történetben szereplő „könyv”-nek (ebook :)) a címe GALAXIS Útikalauz Stopposoknak, vagy simán GALAXIS Útikalauz. Elég buta megoldás (mint a csütörtök :)), de evvan. Mellesleg Molnár István az egész könyvben rosszul használja a címeket, ugyanis minden angol „mű” címét csupa nagy kezdőbetűvel írja (Végül Is Ki Ez Az Isten Egyáltalán?).
Itt szerintem a Föld bolygó definícióját a nagybetűs GALAXIS-sal kell írni, merthogy a könyvben lévő útikalauznak a definíciójáról van szó.
--Szajd 2004 április 26, 13:19 (CEST)
Minden tiszteletem a magyar műferdítésé, amely általában agycsavarintóan szuper, de azt kell mondjam, az Útikalauz-trilógia fordítói nem tudták mit csinálnak. Egyértelmű szóviccek esetében meg sem próbáltak magyar megfelelőt találni, a beszédes neveket nem fordítják le, az alapvető angol frázisokat nem ismerik fel (pl.: nem hiszem, hogy magyarul mondjuk, hogy valami eltűnik a 'vékony levegőben', ám angolul használatos a 'disappear in thin air' kifejezés) és a nem egységes fordításnak köszönhetően még az is előfordult, hogy különböző könyvekben, különböző neveken szólítják ugyanazt a karaktert (pl: Gag Halfrunt, alias Bloeff Féltörp). Frümmm.
Tovább növelve a káoszt a magyar kiadás címe (Kozmosz könyvek, 1987) GALAXIS Útikalauz stopposoknak (Csupa nagybetű, kezdeti nagybetű, csupa kisbetű), míg a könyvben szereplő útikalauz címe Galaxis Útikalauz Stopposoknak (tehát a 'stopposoknak' szó is nagybetűvel kezdődik). :) – KovacsUr 2005. július 4., 14:03 (CEST)
thread_title:  Nagybetűk 

message: A könyvből „trilógia” lett, melynek öt része...
Hát ez humor? Egy trilógiának három része van (lásd: :ru:Три). -- kgyt 2005. augusztus 25., 12:45 (CEST)
Természetesen humor, "a trilogy in five parts". Ezért van az öt szó dőlt betűvel szedve a cikkben, hogy az is észrevegye, aki különben átsiklana fölötte. :) – KovacsUr 2005. augusztus 25., 12:54 (CEST)
Ja. Akkor most nevetek... Néhány angol poén nehezen esik le... :-) -- kgyt 2005. augusztus 25., 13:44 (CEST)
Ez hivatalosan is a világ egyetlen ötrészes trilógiája :) - Serinde 2005. augusztus 25., 16:54 (CEST)
És abban is speciális, hogy a film elég jól visszaadja a könyvet. Marvin például majdnem tökéletes... -- kgyt 2005. augusztus 25., 17:15 (CEST)
thread_title:  Trilógia? 

message: "Trillian (Tricia McMillan), aki majdnem megtudta az élet értelmét, és többször is Arthur barátnője lett." A negyedik részből kiderül, hogy a lányt Fenchurchnek hívják. Frank Tyrell
replies: text: Hadd mutassak rá, hogy Trillian és Fenchurch két különböző személy.Malatinszky vita 2008. december 28., 05:44 (CET)
thread_title:  Trillian 

message: Sziasztok!
Az angol Wikipédia:Önéletrajz cikk a következőt idézi a műből:
Meg tudnátok nekem adni ennek a pontos magyar fordítását? Nagyon hálás lennék! ;) – OrsolyaVirágHardCandy 2009. október 19., 20:10 (CEST)
thread_title:  fordítás kéne... 

message: Látom vissszaállítgatásosdi folyik a Galaxis útikalauz stopposoknak cikkben. Javasolom, hogy inkább beszélétek   meg egymással a kérdést. Érintettek:
* 
* 
* 
* 
Karmelaüzenőlap 2010. június 1., 14:48 (CEST)
replies: text: Pagony, RepliCarter és Enbéká, figyelembe vettétek-e ezt: :en:And Another Thing... (novel) ?

text: Szerintem az anon erre akarja felhívni a figyelmet.

text: Karmelaüzenőlap 2010. június 1., 18:11 (CEST)
replies: text: :Hívja fel úgy, hogy lefordítja a cikket, ír róla, megemlíti, hogy van (pl. ír róla egy részt), de ez nem része a sorozatnak, más írta, tehát más. – Bence Megbeszélés 2010. június 1., 18:16 (CEST)
Ennek a hatodik résznek "csak" az a szépséghibája, hogy nem Douglas Adams írta. – Hkoala  2010. június 1., 18:13 (CEST)
Nem Douglas Adams írta, de mégis a címben megadott sorozat már megjelent hatodik része,  ahogy azt a mi cikkünk angol megfelelője korrekten fel is feltünteti. A mi cikkünk pedig csak a beharangozásáról tud,  az anon viszont megpróbálta frissebb állapotra hozni a cikket. Integrálni kéne a hozott információt, nem egyszerűen törölni. Karmelaüzenőlap 2010. június 1., 18:22 (CEST)

text: Mi alapján állapítjuk meg, hogy a sorozat része? Sehogy. Nem nagyon az. Beírtam két mondatot, ennyi ebbe a cikkbe elég. – Bence Megbeszélés 2010. június 1., 18:25 (CEST)
Ad absurdum, ha valaki fest egy negyedik képet Munkácsy Krisztus-trilógiájához (és jó a marketingje), akkor rögtön Krisztus-tetralógiáról fogunk írni? – Hkoala  2010. június 1., 18:30 (CEST)
Zavaros az egész, mert a híradások leginkább arról szólnak, hogy az özvegy engedélyezte, a Penguin kiadta... Az ilyen "folytatja más" akciók rendszerint szigorú jogi keretek közt zajlanak, a jogörökös és az előzetes művek kiadási jogát pillanatnyilag birtokló kiadó megbízza xy-t egy új mű elkészítésével stb. Ez NEM ilyen akciónak tűnik. – Pagonyfoxhole 2010. június 1., 18:37 (CEST)
thread_title:  Galaktikus szerkesztési háború? 

message: ... kezdődik. - RepliCarter  Hagyj üzenetet 2011. augusztus 18., 10:56 (CEST)
Nagyjából kész. Még némi pofozgatás... - RepliCarter  Hagyj üzenetet 2011. szeptember 10., 18:14 (CEST)
thread_title:  Tatarozás... 

message: Üdv! Azt olvasom, hogy 2005- ben a regényből film készült, melynek producere Douglas Adamas volt. Hogy, mikor 2001- ben elhunyt?? – 217.12.49.164 üzenőlapja  2014. július 21., 13:44‎  (CEST) (A hozzászóló azonosítóját és a megjegyzés időbélyegét egy másik szerkesztő pótolta. Lásd: Wikipédia:Aláírás)
Itt olvasható: http://hungarian.imdb.com/title/tt0371724/combined "Douglas Adams .... 	executive producer (posthumous credit)", vagyis halála után, elismerésképpen feltüntették a nevét a stáblistában. misibacsi*üzenet 2014. július 21., 18:13 (CEST)
thread_title:  Nem világos...